**Seletuskiri Mõisaküla ja Õisu katlamaja rendilepingu pikendamise kohta**

Vastavalt Mõisaküla arengukavale on vajalik rekonstrueerida katlamaja ja soojustrassid. Investeeringu maht ca 0,5 mln.€  
Tulenevalt SA KIK meetmemäärusest investeeringud võib teostada ka varade rentnik. Sellisel juhul on vajalik, et kehtiv rendileping on pikaajaline: vähemalt kuni projekti järgse aruande kohustuse lõpuni (ehk vähemalt aastani 2028 a). Mõisaküla rendileping kehtib hetkel vaid kuni 2022 a.   
Hetkel on tulnud taotlus SW Energia poolt rendilepingu pikendamiseks. SW Energia OÜ on avaldanud valmidust teostada vajalikud investeeringud. Seni on SW Energia OÜ kütnud Mõisaküla alates 2012 a. ja Õisut alates 2004 a. Rentnik on oma kohustusi täitnud korrektselt ja tulenevalt lepingust on rentnikul eelisõigus lepingu pikendamiseks. Rentnik on seni käitunud korrektselt ja teen ettepaneku anda võimalus ning lubada pikendada rendileping. Rendilepingu mittepikendamisel satub ohtu Mõisaküla piirkonna edasine areng.

Mõisaküla investeeringud SW Energia OÜ poolt on teostatud aastal 2015 a. Samal ajal käis ka Mõisaküla linna soojusmajanduse arengukava koostamine. Arengukava on vastu võetud volikogu poolt ja rentniku poolt teostatud investeering ära kirjeldatud (koos summadega). Investeeringud amortiseeritakse vastavalt Konkurentsiameti metoodikale. Mulgi vald on saatnud päringuid vara arvestuste kohta. Viimases teates SW Energia OÜ deklareeris, et jääk 1.07.2019 seisuga on 26 094,68 €.

Õisu investeeringutest SW Energia OÜ poolt on teostatud katlamaja täielik rekonstrueerimine 2012 a. Katlamaja kohta on koostatud ehitusprojekt ja ehitusprojekti alusel on väljastatud ehitusluba ja ehituse lõppemisel ka kasutusluba. Antud investeering on nähtav ka SA KIK andmebaasides. SA KIK projektid (nagu ka vee projektid) läbivad kontrolle alates hanke kirjeldusest kuni kasutusloa saamiseni. Katlamaja tänaseks on väga heas seisukorras. Mulgi vald on saatnud päringuid vara arvestuste kohta. Viimases teates SW Energia OÜ deklareeris et jääk 1.07.2019 seisuga oleks 138 472,24 €.

Kui rendilepingud lõpevad tekib SW Energial nõudeõigus investeeringute hüvitamiseks. Samas investeeringud lähevad jätkuvalt soojusenergia hinda. Rendilepingu pikendamisel jookseb perioodi lõpus Õisu investeering praktiliselt nulli (katlamaja amortiseeritakse 20 aastaga). Mõisaküla oma aga ca poole peale. Siis tuleb otsustada, kas hüvitada ja toota ise või pikendada veel järgmiseks perioodiks.

Rentnik on seni käitunud korrektselt ja teen ettepaneku lubada pikendada rendilepingud.

Koostas: Abivallavanem/valdkonnajuht Arvi Meidla